Document ID: 31995D0131

NEUVOSTON PÄÄTÖS,
tehty 20 päivänä helmikuuta 1995,
Euroopan yhteisön ja tiettyjen kolmansien maiden välisten tekstiilituotteiden kaupasta tehtyjen tiettyjen sopimusten väliaikaisesta soveltamisesta (95/131/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,
ottaa huomioon komission ehdotuksen,
sekä katsoo, että
komissio on neuvotellut yhteisön puolesta kahdenvälisiä kirjeenvaihtona tehtyjä sopimuksia tiettyjen kolmansien maiden kanssa käytävää tekstiilituotteiden kauppaa koskevien, olemassa olevien kahdenvälisten sopimusten, järjestelyiden ja pöytäkirjojen muuttamiseksi sekä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen huomioon ottamiseksi, sellaisena kuin siitä määrätään Itävallan tasavallan, Suomen tasavallan ja Ruotsin kuningaskunnan Euroopan unioniin liittymisestä tehtyyn sopimukseen liitetyn liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan 75, 100 ja 127 artiklassa, ja
kahdenvälisiä sopimuksia olisi sovellettava väliaikaisesti 1 päivästä tammikuuta 1995, riippuen niiden tekemiseen vaadittujen menettelyjen saattamisesta päätökseen, jollei sopimuspuolena olevien valtioiden vastavuoroisesta tilapäisestä soveltamisesta muuta johdu,
ON PÄÄTTÄNYT SEURAAVAA:
1 artikla
Kirjeenvaihtona tehtyjä kahdenvälisiä, Euroopan yhteisön ja asianomaisten, tämän päätöksen liitteessä lueteltujen kolmansien maiden välisiä sopimuksia olemassa olevien kahdenvälisten sopimusten, järjestelyiden ja tiettyjen kolmansien maiden välillä käytävän tekstiilituotteiden kaupan muuttamiseksi Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen huomioon ottamiseksi sovelletaan väliaikaisesti 1 päivästä tammikuuta 1995, jos ne on muodollisesti allekirjoitettu ja jollei sopimuspuolena olevien valtioiden vastavuoroisesta soveltamisesta muuta johdu.
2 artikla
Parafoitujen sopimusten tekstit ovat tämän päätöksen liitteenä.
Tehty Brysselissä 20 päivänä helmikuuta 1995.

Labels: 1
15
5